Dakar-ralli 2000

Dakar-ralli 2000 (myös Dakar-Kairo-ralli 2000) oli 22. Dakar-ralli, joka ajettiin 6. tammikuuta 2000 ja 23. tammikuuta 2000 välisenä aikana. Kilpailun lähtöpaikka oli Dakarissa Senegalissa ja päätepiste Kairossa Egyptissä. Kilpailun pituus oli  ja reitti kulki Senegalin, Malin, Burkina Fason, Nigerin, Libyan ja Egyptin alueella.

Kilpailu pysäytettiin kun Washingtonista ja Pariisista annettiin varoituksia, että 300 Algerialaista sissiä suunnitteli kilpailun väijyttämistä Nigerissä, joka ohitettiin ilmakuljetuksilla. Sissien aiheuttaman riskin vuoksi kilpailun järjestäjät hankkivat kolme Antonov An-124 -kuljetuskonetta, joilla kilpailun osallistujat kuljetettiin riskialueen yli. Kilpailun pääjärjestäjä Hubert Auriol kertoi, että siirto vaati 18 edestakaista lentoa Nigerin pääkaupungista Niameysta Sebahiin Libyaan ja operaation kustannukset olivat noin 4,7 miljoonaa dollaria. Neljä peruttua osuutta olisi ollut noin  ja kokonaispituus olisi ollut .

 Kilpailu 
Kilpailun lähdössä oli 135 autoa, 200 moottoripyörää, 30 kuorma-autoa (kilpailijoita), sekä 36 kuorma-autoa (huoltoautoja).
Maalissa oli 225 ajoneuvoa, joita oli 95 autoa, 107 moottoripyörää ja 23 kuorma-autoa.

Yleiskilpailun voittajat:
 autot:  Jean-Louis Schlesser &  Henri Magne
 moottoripyörät:  Richard Sainct
 kuorma-autot: Chagin-Yakoubov-Savostine

 Lähteet 

Luokka:Dakar-ralli
Luokka:Vuoden 2000 moottoriurheilu